rejauldu/bengali-wikipedia huggingface dataset:
গন্ধবণিক হচ্ছে একটি প্রাচীন বাঙালি ব্যবসায়ী জাতি, যারা ঐতিহ্যগতভাবে বিভিন্ন সুগন্ধি, সাজসজ্জার সরঞ্জাম এবং মসলার ব্যবসা করতো। তারা অতীতে কৃষিকাজের পেশার সঙ্গেও যুক্ত ছিল। উনিশ শতকের জনগণনা অনুযায়ী, তারা বঙ্গীয় নবশাখ গোষ্ঠীর চৌদ্দটি সম্প্রদায়ের মধ্যে একটি ছিল।  বিখ্যাত সমুদ্র বণিক চাঁদ সদাগর মহাশয় গন্ধবণিক সমাজের একজন ছিলেন বলে বিশ্বাস করা হয়।   বর্ণ    গন্ধবণিকদের বঙ্গীয় সমাজ ব্যবস্থা অনুসারে 'মধ্যবিত্ত শূদ্র' হিসেবে গণ্য করা হয়।   তথ্যসূত্র   বিষয়শ্রেণী:বাঙালি হিন্দু জাতি বিষয়শ্রেণী:পশ্চিমবঙ্গের সামাজিক গোষ্ঠী বিষয়শ্রেণী:ভারতীয় গোত্র
মোহাম্মদ নাজমুল হক একজন বাংলাদেশী শিক্ষাবিদ। তিনি জাহাঙ্গীরনগর বিশ্ববিদ্যালয়ের পরিসংখ্যান বিভাগের অধ্যাপক এবং সিলেটে অবস্থিত দেশের প্রথম বেসরকারি কারিগরি বিশ্ববিদ্যালয়, আরটিএম আল-কবির টেকনিক্যাল ইউনিভার্সিটির প্রথম উপাচার্য।  শিক্ষাজীবন নাজমুল হক চট্টগ্রাম বিশ্ববিদ্যালয় স্কুল এন্ড কলেজ থেকে ১৯৮৯ সালে এসএসসি এবং ১৯৯১ সালে এইচএসসি পাস করেন। তিনি জাহাঙ্গীরনগর বিশ্ববিদ্যালয়ের পরিসংখ্যান বিভাগ থেকে ১৯৯৪ সালে বিএসসি (সম্মান) এবং ১৯৯৫ সালে এমএসসি ডিগ্রি লাভ করেন। তিনি ঢাকা বিশ্ববিদ্যালয় থেকে ২০১৩ সালে স্বাস্থ্য অর্থনীতিতে পিএইচডি ডিগ্রি অর্জন করেন।  কর্মজীবন নাজমুল হক ২০০০ সালে জাহাঙ্গীরনগর বিশ্ববিদ্যালয়ের পরিসংখ্যান বিভাগে প্রভাষক হিসেবে যোগ দেন। ২০০৩ সালে তিনি সহকারী অধ্যাপক, ২০১১ সালে সহযোগী অধ্যাপক এবং ২০১৫ সালে অধ্যাপক হিসেবে পদোন্নতি লাভ করেন।  কর্মজীবনে তিনি বিভাগীয় প্রধান ও দেশি-বিদেশি একাধিক সংস্থার পরামর্শকসহ বিভিন্ন গুরুত্বপূর্ণ দায়িত্ব পালন করেছেন।  মোহাম্মদ নাজমুল হক ২০২১ সালের ১ এপ্রিল থেকে ২০২২ সালের ১ সেপ্টেম্বর পর্যন্ত সিলেটে অবস্থিত আরটিএম আল-কবির টেকনিক্যাল ইউনিভার্সিটির প্রথম উপাচার্য হিসেবে দায়িত্ব পালন করেন।  গবেষণাকর্ম ও প্রকাশনা দেশিয় ও আন্তর্জাতিক জার্নালে তার গবেষণা প্রবন্ধ প্রকাশিত হয়েছে। তিনি একাধিক গবেষণা প্রকল্পের সাথেও যুক্ত।  তথ্যসূত্র  বিষয়শ্রেণী:বাংলাদেশী শিক্ষায়তনিক বিষয়শ্রেণী:বাংলাদেশী শিক্ষাবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জাহাঙ্গীরনগর বিশ্ববিদ্যালয়ের শিক্ষক বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জাহাঙ্গীরনগর বিশ্ববিদ্যালয়ের প্রাক্তন শিক্ষার্থী বিষয়শ্রেণী:আরটিএম আল-কবির টেকনিক্যাল ইউনিভার্সিটির উপাচার্য
আইনারো হল পূর্ব তিমুরের একটি শহর যা আইনারো সুকো, আইনারো প্রশাসনিক পোস্ট এবং আইনারো পৌরসভার রাজধানী। এটি দেশের দক্ষিণ-পশ্চিম অংশে অবস্থিত। আইনারো শহরটি জাতীয় রাজধানী দিলি থেকে ৭৮ কিমি দক্ষিণে অবস্থিত।   আইনারোর ধ্বংসযজ্ঞ  ১৯৭৫ থেকে ১৯৯৯ সাল পর্যন্ত ইন্দোনেশীয় দখলদারির সময়, ৩০ আগস্ট ১৯৯৯ তারিখে স্বাধীনতার উপর গণভোট হওয়ার আগের মাসগুলিতে আইনারো ইন্দোনেশিয়ার সেনাবাহিনী (টিএনআই) সমর্থিত ইন্দোনেশিয়াপন্থী মিলিশিয়াদের একটি বড় দলের আবাসস্থল ছিল। ফলস্বরূপ, টিএনআই পরিচালিত "স্কর্চড আর্থ" (সবকিছু জ্বালিয়ে দেওয়া) অপারেশনের সময় এর প্রায় ৯৫ শতাংশেরও বেশি ভবন ধ্বংসের শিকার হয়েছিল, ফলে এটি প্রায় ধ্বংসের মুখোমুখি হয়।   জলবায়ু  আইনারোর জলবায়ু ক্রান্তীয় সাভানা জলবায়ু (কোপেন Aw) এবং ক্রান্তীয় মৌসুমী জলবায়ু (Am) এর মধ্যের সীমান্তে অবস্থিত। দিলির তুলনায়, আইনারোতে বছরে প্রায় আড়াই গুণ বেশি বৃষ্টিপাত হয় কারণ এটি দক্ষিণ-পূর্ব বাণিজ্য বায়ুর দিকে থাকে, যা বিশেষ করে দিলির শুষ্ক মৌসুমের প্রথমার্ধে তিমুরের দক্ষিণ-পূর্ব দিকে আর্দ্রতা দেয়। এর উত্তর দিক শুষ্ক।   ভগ্নীপ্রতিম শহর     ম্যাডিসন, মার্কিন যুক্তরাষ্ট্র   ব্যালারেট, অস্ট্রেলিয়া   তথ্যসূত্র    বহিঃসংযোগ      ম্যাডিসন-আইনারো ভগ্নীপ্রতিম শহর চুক্তি  ক্যাফে তিমুর জাস্ট কফি  বিষয়শ্রেণী:পূর্ব তিমুরের জনবহুল স্থান বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:অপর্যালোচিত অনুবাদসহ পাতা বিষয়শ্রেণী:আইনারো পৌরসভা
তেহমিনা জানজুয়া () হচ্ছেন একজন অবসরপ্রাপ্ত পাকিস্তানি কূটনীতিক যিনি বিপিএস-২২ গ্রেডে (একজন নিযুক্ত অফিসারের জন্য সর্বোচ্চ অর্জনযোগ্য পদ) পাকিস্তানের ২৯তম পররাষ্ট্র সচিব। তিনি জেনেভায় জাতিসংঘের কার্যালয়ে পাকিস্তানের স্থায়ী প্রতিনিধি হিসেবে এবং ইতালিতে পাকিস্তানের রাষ্ট্রদূত হিসেবে নিযুক্ত ছিলেন।   কর্মজীবন কায়েদ-ই-আজম বিশ্ববিদ্যালয়ে ফরাসি সাহিত্যে অধ্যয়নের পর ১৯৮৪ সালে জানজুয়া পাকিস্তানের পররাষ্ট্র বিভাগে যোগ দেন। জানজুয়া পরে ১৯৮৯-এ এসআইপিএ, কলাম্বিয়া বিশ্ববিদ্যালয় থেকে  মার্স্টাস ইন ইন্টারন্যাশনাল অ্যাফেয়ার্সে ডিগ্রী লাভ করেন। পররাষ্ট্র সচিব কার্যালয়ের মহাপরিচালক  হিসেবে দায়িত্ব পালনের আগে ২০০৪ থেকে ২০০৫ পর্যন্ত তিনি নিউইয়র্ক সিটি ও জাতিসংঘে পাকিস্তানের মিশনে কাজ করেছেন। তিনি পররাষ্ট্র সচিব কার্যালয়ে কৌশলগত পরিকল্পনা মহাপরিচালক হিসেবে কাজ করেছেন এবং ২০১১-এ পাকিস্তানের পররাষ্ট্র মন্ত্রণালয়ের মুখপাত্র হন। ডিসেম্বর ২০১১ থেকে অক্টোবর ২০১৫ সময়ের মধ্যে তিনি পাকিস্তানের রাষ্ট্রদূত হিসেবে ইতালিতে কাজ করেছেন।Kennedy, Randy, "Police Shut Down Mosque Installation at Venice Biennale", New York Times, May 22, 2015. Retrieved 2015-05-22.  ৬ অক্টোবর ২০১৫-এ, জেনজুয়া জেনেভায় জাতিসংঘের কার্যালয়ে পাকিস্তানের দূত হন, এবং ডিসেম্বর ২০১৬-এ, জানজুয়া হন প্রথম নারী, এবং প্রথম উন্নয়নশীল দেশের প্রতিনিধি, যিনি প্রচলিত অস্ত্রের উপর আয়োজিত সম্মেলনের সভাপতিত্ব করেন। ফেব্রুয়ারি ২০১৭-এ প্রধানমন্ত্রী নওয়াজ শরিফ জানজুয়াকে সাবেক পররাষ্ট্র সচিব আইজাজ আহমদ চৌধুরীর পরিবর্তে নিয়োগ দেন। জানজুয়া হন পররাষ্ট্র মন্ত্রণালয়-এর সর্বোচ্চ প্রশাসনিক পদে আসিন হওয়া প্রথম পাকিস্তানি মহিলা।   তথ্যসূত্র    বহিঃসংযোগ   Tehmina Janjua interview with Al Jazeera.  বিষয়শ্রেণী:জীবিত ব্যক্তি বিষয়শ্রেণী:পাকিস্তানি বুদ্ধিজীবী বিষয়শ্রেণী:পাকিস্তানের নারী পররাষ্ট্রমন্ত্রী বিষয়শ্রেণী:পাঞ্জাবি ব্যক্তি
তেন্দু খেদা () ভারতের মধ্য প্রদেশ রাজ্যের দামোহ জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে তেন্দু খেদা শহরের জনসংখ্যা হল ১১,২২৮ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬১%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে তেন্দু খেদা এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
--অর্ণব দত্ত • আলাপ ০৯:৫৩, ১৮ জানুয়ারি ২০০৯ (UTC)   -- অর্ণব দত্ত (talk) ০৬:০৮, ৩০ ডিসেম্বর ২০০৯ (UTC)   -- অর্ণব দত্ত (talk) ০৬:০৮, ৩০ ডিসেম্বর ২০০৯ (UTC)   --Jonoikobangali (আলাপ) ১৪:৪১, ২৪ আগস্ট ২০১৬ (ইউটিসি)   --Jonoikobangali (আলাপ) ১৪:৪১, ২৪ আগস্ট ২০১৬ (ইউটিসি)   --Jonoikobangali (আলাপ) ১৪:৪১, ২৪ আগস্ট ২০১৬ (ইউটিসি)   --দেবজিৎ পাল (আলাপ) ০৩:৪৪, ৩১ ডিসেম্বর ২০১৭ (ইউটিসি)   --অর্ণব দত্ত (আলাপ) ০৭:০৫, ১৬ এপ্রিল ২০১৯ (ইউটিসি)  --অর্ণব দত্ত (আলাপ) ১০:৪২, ৭ নভেম্বর ২০১৯ (ইউটিসি)  ‍‍‍‍ --অর্ণব দত্ত (আলাপ) ০৭:০২, ৩ ডিসেম্বর ২০২১ (ইউটিসি)  ‍‍‍‍ --অর্ণব দত্ত (আলাপ) ০৭:৪৫, ১১ ডিসেম্বর ২০২১ (ইউটিসি)  ‍‍‍‍ --অর্ণব দত্ত (আলাপ) ২০:১০, ১৪ ফেব্রুয়ারি ২০২২ (ইউটিসি)  ‍‍‍‍ --রবিন সাহা ১৬:২২, ১৯ এপ্রিল ২০২২ (ইউটিসি)  ‍‍‍‍ -- রবিন সাহা ০৪:৫১, ১ জুলাই ২০২২ (ইউটিসি)  ‍‍‍‍ --অর্ণব দত্ত (আলাপ) ০৯:২০, ১২ জুলাই ২০২২ (ইউটিসি)  ‍‍‍‍ --— Robin Saha. (আলাপ🎙/ ই-মেইল 15px) ০৪:৩০, ১৩ ডিসেম্বর ২০২২ (ইউটিসি)
মাসসিমো ত্রোইসি (; ১৯ ফেব্রুয়ারি ১৯৫৩ - ৪ জুন ১৯৯৪) ছিলেন একজন ইতালীয় অভিনেতা, চিত্রনাট্যকার ও চলচ্চিত্র পরিচালক। তিনি মঞ্চে তার অভিনয় জীবন শুরু করেন এবং টেলিভিশন ধারাবাহিকে অভিনয় করে খ্যাতি অর্জন করেন। তিনি রিকোমিনসো দা ত্রে (১৯৮১, তিন থেকে শুরু করছি), এবং ইল পোস্তিনো (১৯৯৪, পোস্টম্যান) চলচ্চিত্রে অভিনয়ের জন্য সর্বাধিক খ্যাতি অর্জন করেন, শেষোক্ত চলচ্চিত্রের জন্য তিনি শ্রেষ্ঠ অভিনেতা ও শ্রেষ্ঠ লেখনী বিভাগে দুটি একাডেমি পুরস্কার, দুটি গোল্ডেন গ্লোব পুরস্কার ও দুটি বাফটা পুরস্কারের মনোনয়ন লাভ করেন।  চলচ্চিত্রের তালিকা  বছর  বাংলা শিরোনাম ইতালীয় শিরোনাম ভূমিকা চরিত্র চিত্রনাট্যকার পরিচালক ১৯৮১ রিকোমিনসিও দা ত্রে Ricomincio da tre গেতানো   ১৯৮২ মরতো ত্রোইসি, ভিভা ত্রোইসি! Morto Troisi, viva Troisi!   নো গ্রাজি, ইল কাফে মি রেন্দে নেরভোসো No grazie, il caffè mi rende nervoso ত্রোইসি   ১৯৮৩ শুসাতে ইল রিতারদো Scusate il ritardo ভিনসেঞ্জো   ১৯৮৪ নোন চি রেস্তা চে পিয়ানগেরে Non ci resta che piangere মারিও   ১৯৮৬ হোটেল কলোনিয়াল Hotel Colonial ভের্নার   ১৯৮৭ লে ভি দেল সিনোর সোনো ফিনিতে Le vie del Signore sono finite কামিলো   ১৯৮৯ স্পেনদর Splendor লুইজি   চে ওরা এ? Che ora è? মিচেল   ১৯৯০ ইল ভাজ্জো দি কাপিতান ফ্রাকাসসা Il viaggio di Capitan Fracassa পুলচিনেল্লা   ১৯৯১ পেনসাভো ফোসসে আমোর, ইনভেস এরা উন কালেস Pensavo fosse amore, invece era un calesse তোমাসো   ১৯৯৪ ইল পোস্তিনো Il Postino মারিও রুপপোলো    তথ্যসূত্র  বহিঃসংযোগ       বিষয়শ্রেণী:১৯৫৩-এ জন্ম বিষয়শ্রেণী:১৯৯৪-এ মৃত্যু বিষয়শ্রেণী:২০শ শতাব্দীর ইতালীয় অভিনেতা বিষয়শ্রেণী:ইতালীয় চলচ্চিত্র অভিনেতা বিষয়শ্রেণী:ইতালীয় চলচ্চিত্র পরিচালক বিষয়শ্রেণী:ইতালীয় চিত্রনাট্যকার বিষয়শ্রেণী:শ্রেষ্ঠ অভিনেতা বিভাগে দাভিদ দি দোনাতেল্লো বিজয়ী বিষয়শ্রেণী:শ্রেষ্ঠ পরিচালনা বিভাগে নাস্ত্রো দারজেন্তো বিজয়ী বিষয়শ্রেণী:শ্রেষ্ঠ অভিনেতা বিভাগে ভোল্পি কাপ বিজয়ী বিষয়শ্রেণী:দাভিদ দি দোনাতেল্লো বিজয়ী বিষয়শ্রেণী:নাস্ত্রো দারজেন্তো বিজয়ী বিষয়শ্রেণী:২০শ শতাব্দীর ইতালীয় চিত্রনাট্যকার বিষয়শ্রেণী:ইতালীয় পুরুষ চিত্রনাট্যকার
thumb|right|250px|দ্য টেম্পল অফ দ্য এমেরাল্ড বুদ্ধ, ব্যাংকক (থাইল্যান্ড)-এ কিন্নরের মূর্তি। কিন্নর হল স্বর্গীয় সঙ্গীতজ্ঞ, আংশিক মানুষ এবং আংশিক পাখি, যারা হিন্দুধর্ম ও বৌদ্ধধর্মে সঙ্গীতের তাত্ত্বিক পরিকাঠামোগত প্রেমিক। এই ঐতিহ্যগুলিতে, কিন্নর (পুরুষ) এবং কিন্নরি (মহিলা প্রতিরূপ) হল দুটি সবচেয়ে প্রিয় পৌরাণিক চরিত্র। হিমালয় থেকে এসেছে বলে বিশ্বাস করা হয়, তারা প্রায়ই সমস্যা বা বিপদের সময় মানুষের মঙ্গল দেখে। প্রাচীন ভারতীয় স্ট্রিং যন্ত্রটি কিন্নরী বীনা নামে পরিচিত। তাদের চরিত্রটি মহাভারতের আদিপর্বে উল্লেখ করা হয়েছে। p. 71  এগুলি জাতক কাহিনী ও সদ্ধর্ম পুণ্ডরীক সূত্র সহ বেশ কয়েকটি বৌদ্ধ গ্রন্থে বৈশিষ্ট্যযুক্ত। দক্ষিণ-পূর্ব এশীয় বৌদ্ধ পৌরাণিক কাহিনীতে, কিন্নরদের নারী প্রতিরূপ, অর্ধ-পাখি, অর্ধ-নারী প্রাণী হিসাবে চিত্রিত করা হয়েছে। পৌরাণিক হিমাবন্তে বসবাসকারী অনেক প্রাণীর মধ্যে একটি, কিন্নরিদের মাথা, ধড় এবং মহিলার বাহু এবং রাজহাঁসের ডানা, লেজ ও পা রয়েছে। তারা তাদের নাচ, গান ও কবিতার জন্য বিখ্যাত এবং তারা নারী সৌন্দর্য, করুণা ও কৃতিত্বের ঐতিহ্যবাহী প্রতীক।  এডওয়ার্ড এইচ শ্যাফার উল্লেখ করেছেন যে পূর্ব এশীয় ধর্মীয় শিল্পে, কিন্নরকে প্রায়শই কালবিঙ্কের সাথে বিভ্রান্ত করা হয়, যেটি অর্ধ-মানব, অর্ধ-পাখি সংকর প্রাণী, কিন্তু দুটি আসলে আলাদা ও সম্পর্কহীন।  তথ্যসূত্র  আরও পড়ুন  Degener, Almuth. "MIGHTY ANIMALS AND POWERFUL WOMEN: On the Function of Some Motifs from Folk Literature in the Khotanese Sudhanavadana." In Multilingualism and History of Knowledge: Vol. I: Buddhism among the Iranian Peoples of Central Asia, edited by JENS E. BRAARVIG, GELLER MARKHAM J., SADOVSKI VELIZAR, SELZ GEBHARD, DE CHIARA MATTEO, MAGGI MAURO, and MARTINI GIULIANA, 103-30. Wien: Austrian Academy of Sciences Press, 2013. www.jstor.org/stable/j.ctt1vw0pkz.8.  Jaini, Padmanabh S. "The Story of Sudhana and Manoharā: An Analysis of the Texts and the Borobudur Reliefs." Bulletin of the School of Oriental and African Studies, University of London 29, no. 3 (1966): 533-58. www.jstor.org/stable/611473.  বিষয়শ্রেণী:বৌদ্ধ দেবদেবী বিষয়শ্রেণী:বৌদ্ধ দেবতা বিষয়শ্রেণী:কিংবদন্তি পাখি বিষয়শ্রেণী:হিন্দু পুরাণে মানবেতর জাতি
চারবলাক (অথবা চাহার বলাক অথবা চার বলাক) () জেলা (জনসংখ্যা: ৬৬,৩০০) আফগানিস্তানের বাল্‌খ প্রদেশের পশ্চিম অঞ্চলে অবস্থিত একটি জেলা। এটির রাজধানীর নাম হচ্ছে চারবলাক গ্রাম, যেটি মাজারী শরীফ থেকে ৪০ কিলোমিটার উত্তর-পশ্চিমাঞ্চলে অবস্থিত। যেখানে জনসংখ্যার অধিকাংশই পশতুন সম্প্রদায়ের।Chahar Bolak District (Char Bolak), Balkh Province. Afghan Biographies.  এই জেলাটির পূর্বের নাম ছিল আদীনা মসজিদ (آدینه‌ مسجد), যেটি পরবর্তীতে মোহাম্মাদ গুল খান মোমান্দ থেকে চারবলাক এ স্থানান্তরিত করা হয়। Ghulam Hazrat Kushan, Afghanistan dar masir-i sada-yi bistum, Afghan American Association, 1999. pp 184-7.  তথ্যসূত্র  বিষয়শ্রেণী:বাল্‌খ প্রদেশের জেলা
চন্ডেশ্বর ভারতের পশ্চিমবঙ্গ রাজ্যের পুরুলিয়া জেলার অন্তর্গত একটি প্রত্নস্থল। এই স্থানটি পুরুলিয়া-বাঁকুড়া সড়কের ওপর অবস্থিত লধুড়কা গ্রামের অন্তর্গত। এখানে পূর্বে বেশ কয়েকটি পুরাকীর্তি থাকলেও সেগুলি অপসারিত বা অপহৃত হয়েছে। জনৈক অনিল কুমার চৌধুরী নিম্নে বর্ণিত মাত্র দুইটি মূর্তিকে উদ্ধার করে পুরুলিয়া শহরের হরিপদ সাহিত্য মন্দিরের সংগ্রহশালায় সংরক্ষণের ব্যবস্থা করতে সমর্থ হন।   আদি মিথুন মূর্তি  অষ্টম বা নবম শতাব্দীতে নির্মিত ৫০ সেন্টিমিটার X ৩৬ সেন্টিমিটার মাপের একটি নর ও একটি নারী মূর্তি সংবলিত যুগ্ম মূর্তি সংবলিত ভাস্কর্যটি আদি মিথুন মূর্তি নামে পরিচিত। নগ্ন উর্ধাঙ্গে রত্নোপবীত ও নিম্নাঙ্গে সূক্ষ্ম খাটো ধুতি পরিহিত অলঙ্কার শোভিত পুরুষ মূর্তিটি স্ত্রী মূর্তিটির পাশে অর্ধ পর্য্যঙ্কাসনে সিংহাসনে উপবিষ্ট। নারী মূর্তিটি সূক্ষ্ম ও স্বচ্ছ বস্ত্রে আচ্ছাদিত ও অলঙ্কারে সজ্জিত। দুই মূর্তির ডান হাত ভেঙ্গে গেলেও লক্ষ্য করলে বোঝা যায় সেগুলি মূর্তি দুটির জানুতে অভয় মুদ্রায় স্থাপিত। মূর্তি দুটির বাঁ দিকে একটি করে শিশু মূর্তি অবস্থিত। সিংহাসনের নিচে পাঁচটি মূর্তি সারিবদ্ধ ভাবে সজ্জিত। একেবারে বাঁ দিকে দুই হাতে রত্নপাত্রে উপাচার ধারণ করে অর্ঘ্য নিবেদনরত একটি বানর মূর্তি দেখা যায়, তার ডানদিকে দুই অশ্বারোহী মূর্তি একে অপরের দিকে মুখ করে দাঁড়িয়ে রয়েছে এবং তার ডানদিকে দুইজন শ্মশ্রুযুক্ত বামন মূর্তি অবস্থিত।অনিল কুমার চৌধুরী, পুরুলিয়ার গ্রামে গঞ্জে, পুরুলিয়ার কয়েকটি প্রত্নস্থল, সম্পাদনা সুভাষ রায়, অনৃজু প্রকাশনী, চেলিয়ামা, পুরুলিয়া, ৭২৩১৪৬, প্রথম প্রকাশ, আশ্বিন ১৪১৯   সূর্য মূর্তি  চন্ডেশ্বর প্রত্নস্থলে নবম বাঁ দশম শতাব্দীতে নির্মিত ৪০ সেন্টিমিটার X ৩৬ সেন্টিমিটার মাপের একটি সূর্য মূর্তিও পাওয়া যায়, যা মানভূম অঞ্চলে প্রায় বিরল। স্ফীতাধর মূর্তিটির মুখের গঠন গোলাকার এবং দুই হাতে দুইটি প্রস্ফুটিত সনাল পদ্ম ধারণ করে সমভঙ্গ মুদ্রায় দণ্ডায়মান। মূর্তিটির কিরীট ও জানু পর্যন্ত নিম্নাংশ ভগ্ন। মূর্তিটির ডানদিকে একটি ‘দণ্ডী’ মূর্তি অবস্থিত, যার ডান হাতে একটি দন্ড স্কন্ধের ওপর স্থাপিত। সূর্য মূর্তির বাঁ দিকে আভঙ্গ মুদ্রায় দণ্ডায়মান একটি ‘পিঙ্গল’ মূর্তি বর্তমান। এই দুই মূর্তির দুই পাশে ‘ঊষা’ ও ‘প্রত্যুষার’ মূর্তি অবস্থিত।   তথ্যসূত্র   বিষয়শ্রেণী:পুরুলিয়া জেলার প্রত্নস্থল
ডান|100x80পিক্সেল|শার্লক হোমসের মূর্তি, লন্ডন ডান|80x80পিক্সেল|ইলোহিও দেল হরিজন্তে  ...বর্মী লটারি প্রথম চালু হয়েছিল ১৮৭৮ সালে, কোনবাং রাজবংশের আমলে?  ...  বেকার স্ট্রিটে নয়, শার্লক হোমস (চিত্রে) দাঁড়িয়ে আছেন মেরিলেবোন সড়কে?  ... মেটালিকা পরিবেশিত ফ্রিজ 'এম অল ছিল অ্যান্টার্কটিকায় কোন বিদেশী সঙ্গীতদলের প্রথম সঙ্গীতানুষ্ঠান?  ... খসরু বাংলাদেশের মুক্তিযুদ্ধের পটভূমিতে নির্মিত প্রথম চলচ্চিত্র ওরা ১১ জন এবং প্রথম রঙিন চলচ্চিত্র বাদশায় প্রধান ভূমিকায় অভিনয় করেছেন?  ... অস্বাভাবিক আকৃতির জন্য ইলোহিও দেল হরিজন্তে (দ্বিতীয় চিত্রে) ভাস্কর্যটি কাল্পনিক দৈত্যাকার গরিলা "কিং কং-এর শৌচাগার" ডাকনাম পেয়েছিল?
ডান|100px দিয়েগো আর্মান্দো মারাদোনা একজন আর্জেন্টিনীয় পেশাদার ফুটবল খেলোয়াড় এবং ম্যানেজার ছিলেন। ভক্তদের কাছে এল পিবে দে অরো (সোনালী বালক) ডাকনামে পরিচিত মারাদোনা তার খেলোয়াড়ি জীবনের অধিকাংশ সময় আর্জেন্তিনোস জুনিয়র্স এবং নাপোলির হয়ে একজন মধ্যমাঠের খেলোয়াড় হিসেবে খেলেছেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে দ্বিতীয় আক্রমভাগের খেলোয়াড় হিসেবে খেলেছেন। বহু ফুটবল খেলোয়াড় এবং বিশেষজ্ঞ তাকে সর্বকালের সেরা ফুটবলার হিসেবে গণ্য করেন। মারাদোনাকে ক্রীড়া জগতের সবচেয়ে বিতর্কিত এবং গণমাধ্যমে উল্লেখযোগ্য ব্যক্তিবর্গের অন্যতম হিসেবে বিবেচনা করা হয়। ১৯৯১ সালে ইতালিতে মাদক পরীক্ষায় কোকেইনের জন্য ধরা পড়ায় তাকে ১৫ মাসের জন্য ফুটবল থেকে নিষিদ্ধ করা হয়। ১৯৯৪ ফিফা বিশ্বকাপে ইফিড্রিন পরীক্ষায় ইতিবাচক ফলাফলের জন্য তাকে প্রতিযোগিতা থেকে বাদ দেওয়া হয়। ২০০৫ সালে তিনি তার কোকেইন নেশা ত্যাগ করেন। তার কড়া রীতির জন্য সাংবাদিক-ক্রীড়া বিশেষজ্ঞ এবং তার মধ্যে বেশ কিছু সময় মতভেদের সৃষ্টি হয়েছে। (বাকি অংশ পড়ুন)
ঝিনাইদহ শিশু হাসপাতাল ঝিনাইদহ শহরে অবস্থিত একটি সরকারি শিশু হাসপাতাল। হাসপাতালটি ২০০৫ সালে নির্মাণ করা হয়েছে।   অবস্থান   হাসপাতালটি ঝিনাইদহ শহরের পূর্ব প্রান্তে টার্মিনাল এলাকায় ঢাকা রোডের দক্ষিণ পাশে অবস্থিত। হাসপাতালের পূর্ব দিকে ঝিনাইদহ বিসিক শিল্পনগরী, পশ্চিমদিকে ঝিনাইদহ চক্ষু হাসপাতাল এবং উত্তর দিকে ঝিনাইদহ কেন্দ্রীয় বাস টার্মিনাল রয়েছে।   ইতিহাস   ২০০৫ সালের ৭ মে তৎকালীন বাংলাদেশের প্রধানমন্ত্রী খালেদা জিয়া হাসপাতালের ভিত্তিপ্রস্তর স্থাপন করেন। ৮৮ লক্ষ এক হাজার ৯০৬ টাকায় স্বাস্থ্য ও পরিবার কল্যাণ মন্ত্রণালয় ৩ একর জমির ক্রয় করে হাসপাতালটি নির্মাণ করে। নির্মাণকাজে মোট ৫ কোটি ৬৪ লক্ষ দুই হাজার ৮৭ টাকা খরচ ব্যয় হয়েছে। ২০০৬ সালের ৩০ এপ্রিল হাসপাতালটি উদ্বোধন করা হয়।  ২০০৬ সালের ১০ নভেম্বর প্রশাসনিক অনুমোদন পাওয়ার পর হাসপাতালটির কার্যক্রম বন্ধ হয়ে। ২০১৪ সালের ২৯ জানুয়ারি স্বাস্থ্য ও পরিবার কল্যাণ মন্ত্রণালয় ৭ জন সিনিয়র স্টাফ নার্স নিয়োগ দেয় কিন্তু তারা কখনোই হাসপাতালে যোগদান করেনি। পুণরায় ২০১৬ সালের ৮ ডিসেম্বর ১১ জন সিনিয়র স্টাফ নার্স নিয়োগ দেওয়া হলে তারা ঝিনাইদহ সিভিল সার্জনের কার্যালয়ে যোগদান করে অন্য স্থানে বদলি হয়ে যায়। পরিত্যক্ত অবস্থায় হাসপাতালের মূল ভবন, স্টাফ কোয়ার্টারসহ বিভিন্ন স্থাপনা ব্যবহারের অনুপযোগী হয়ে পড়ে। মূল্যবান যন্ত্রপাতিসহ প্রায় কোটি টাকার মালামাল লুট হয়ে যায়।  ২০১৯ সালে সংস্কার ও মেরামতে ২ কোটি ১৫ লক্ষ টাকা ব্যয় করা হয়। নির্মাণের ১৫ বছর পর অর্থাৎ ২০২১ সালের ৯ জানুয়ারি হাসপাতাল পুণরায় উদ্বোধন করা হয় এবং সীমিত পরিসরে কার্যক্রম শুরু হয়।   তথ্যসূত্র   বিষয়শ্রেণী:বাংলাদেশের সরকারি হাসপাতাল বিষয়শ্রেণী:২০০৬-এ প্রতিষ্ঠিত হাসপাতাল বিষয়শ্রেণী:ঝিনাইদহ জেলা
সিকিম গোল্ড কাপ, বা অল ইন্ডিয়া গভার্নর'স্ গোল্ড কাপ হল ভারতের সিকিম রাজ্যে সিকিম ফুটবল অ্যাসোসিয়েশন কর্তৃক আয়োজিত ফুটবল প্রতিযোগিতা। প্রাক্তন বিজয়ীদের মধ্যে কিছু দল হল: ২০০৭-এ নিউ রোড টিম ক্লাব (নেপাল), ২০০৮-এ নেপালের থ্রি স্টার ক্লাব, ২০১০-এ ওএনজিসি এফসি, ২০১৬-এ কলকাতার মহামেডান স্পোর্টিং এবং ২০১৭-এ মোহনবাগান।  মাঠ সিকিম গোল্ড কাপের ম্যাচগুলি গ্যাংটক শহরের পালজোর স্টেডিয়ামে আয়োজিত হয়।  ফাইনাল ম্যাচের তালিকা বছরচ্যাম্পিয়ন ফলাফল রানার্স-আপ ১৯৭৯ গ্যাংটক পৌরসভা – বর্ডার সিকিউরিটি ফোর্স (কদমতলা)১৯৮০ মহামেডান স্পোর্টিং – রাজস্থান ক্লাব (কলকাতা)১৯৮১ মফতলাল এসসি (মুম্বই) – আইটিআই (বেঙ্গালুরু)১৯৮২ পাঞ্জাব পুলিশ – পাঞ্জাব রাজ্য বিদ্যুৎ বোর্ড ১৯৮৩ পাঞ্জাব পুলিশ – থিম্পু একাদশ১৯৮৪মোহনবাগান অ্যাথলেটিক ক্লাব ও জামশেদপুর একাদশ (যুগ্ম বিজয়ী)১৯৮৫ মোহনবাগান – মহামেডান স্পোর্টিং১৯৮৬ মোহনবাগান – মহামেডান স্পোর্টিং১৯৮৭ সেসা০–০  মহামেডান স্পোর্টিং1988 জেসিএফ – ইস্টার্ন কমান্ড১৯৮৯ মোহনবাগান – মহামেডান স্পোর্টিং১৯৯০ রয়্যাল নেপাল এয়ারলাইন্স ক্লাব – ব্যাংক অফ ইন্ডিয়া১৯৯১ মোহনবাগান২–১ মহামেডান স্পোর্টিং১৯৯২ মোহনবাগান – মুক্তিযোদ্ধা সংসদ১৯৯৩ রাইজিং স্টার ক্লাব – ভিক্টোরিয়া১৯৯৪ মোহনবাগান – আর্মি একাদশ১৯৯৫ পাঞ্জাব পুলিশ – মোহনবাগান১৯৯৬ এয়ার ইন্ডিয়া০–০  মোহনবাগান১৯৯৭ নেপাল এফএ একাদশ২–১ ইস্টবেঙ্গল১৯৯৮ নেপাল এফএ একাদশ২–১ আর্মি একাদশ১৯৯৯ আর্মি একাদশ৩–১ কেরালা পুলিশ২০০০ মোহনবাগান৩–০ এয়ার ইন্ডিয়া২০০১ মোহনবাগান৪–০ আরামবাগ ক্রীড়া সংঘ২০০২  বিএসএফ৩–০ আরামবাগ ক্রীড়া সংঘ২০০৩ টাটা ফুটবল অ্যাকাডেমি১–০ এয়ার ইন্ডিয়া২০০৪ এভারেডি এসএ১–১  নেপাল এফএ একাদশ২০০৫ বিএসএফ১–১  টাটা ফুটবল অ্যাকাডেমি২০০৬ এয়ার ইন্ডিয়া২–২  আর্মি একাদশ২০০৭ নিউ রোড টিম২–১ থ্রি স্টার ক্লাব২০০৮ থ্রি স্টার ক্লাব১–০ আর্মি একাদশ২০০৯ ক্যালকাটা পোর্ট ট্রাস্ট১–০ বিএনআর কলকাতা২০১০ ওএনজিসি৩–১ বেঙ্গল মুম্বই২০১১ প্রতিযোগিতা অনুষ্ঠিত হয়নি2012 বিএসএফ০–০  থ্রি স্টার ক্লাব২০১৩ থ্রি স্টার ক্লাব৩–১ মনং মার্শিয়াংদি ক্লাব২০১৪ ওএনজিসি২–২  মনং মার্শিয়াংদি ক্লাব২০১৫ প্রতিযোগিতা অনুষ্ঠিত হয়নি২০১৬  মহামেডান স্পোর্টিং১–০ ঝাপা একাদশ২০১৭ মোহনবাগান১–০ ক্যালকাটা কাস্টমস২০১৮ মনং মার্শিয়াংদি ক্লাব১–০ আর্মি একাদশ২০১৯ মহামেডান স্পোর্টিং২–১ সিকিম হিমালয়ান২০২৪নর্থইস্ট ইউনাইটেড রিজার্ভ০–০ গ্যাংটক হিমালয়ান  আরও পড়ুন  তথ্যসূত্র  বহিঃসংযোগ  RSSSF  বিষয়শ্রেণী:ভারতে ফুটবল কাপ প্রতিযোগিতা বিষয়শ্রেণী:১৯৭৯-এ ভারতে প্রতিষ্ঠিত বিষয়শ্রেণী:সিকিমে ফুটবল
রংপুর ক্যাডেট কলেজ, বাংলাদেশের রংপুর জেলায় অবস্থিত একটি সামরিক উচ্চ বিদ্যালয়। এখানে ৭ম থেকে ১২শ শ্রেণী পর্যন্ত মোট ৩০০ (প্রায়) জন ক্যাডেট থাকে।    ইতিহাস  পূর্বস্থিত রংপুর রেসিডেন্সিয়াল মডেল কলেজ পরিবর্তন ও পরিবর্ধনের মাধ্যমে ১৯৭৯ সালে http://hscict.com.bd/rangpur-cadet-collage/ তা রংপুর ক্যাডেট কলেজরূপে আত্মপ্রকাশ করে। এসময় পার্শ্বস্থ রংপুর কারমাইকেল কলেজ হতে কিছু জমি অধিগ্রহণ করা হয়। এ বছরই এর শিক্ষা কার্য্যক্রম শুরু হয়। কলেজটির প্রথম অধ্যক্ষ ছিলেন কমান্ডার হাবিবুর রহমান।  অবস্থান  রংপুর শহর হতে ৫ কিলোমিটার দূরে রংপুর-ঢাকা মহাসড়কের পাশে। মর্ডান মোড় সংলগ্ন। বেগম রোকেয়া বিশ্ববিদ্যালয়ের সাথে    কাঠামো  সমগ্র ব্যবস্থাটি পরিপূর্ণরূপে পরিকল্পিত, ক্যাডেট কলেজ হিসেবে যা সকল চাহিদা পূরণে সক্ষম। কলেজের আয়তন অনুযায়ী পুরো ব্যবস্থাটি গড়ে উঠেছে। ক্যাম্পাসের প্রধান অংশগুলো হল:   প্রধান একাডেমিক ভবন  ক্যাডেটদের আবাসিক হাউজ সমূহ  ডাইনিং হল  মসজিদ  হাসপাতাল  তিনটি খেলার মাঠ  ক্যান্টিন ও বারবার শপ  স্টোর হাউজ  টুল শপ  শিক্ষকমন্ডলী ও কলেজের অন্যান্য স্টাফদের আবাসিক এলাকা   তথ্যসূত্র    বহিঃসংযোগ   রকা ওয়েবসাইট  বিষয়শ্রেণী:বাংলাদেশের ক্যাডেট কলেজ বিষয়শ্রেণী:রংপুর জেলার বিদ্যালয় বিষয়শ্রেণী:১৯৭৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:সামরিক উচ্চ বিদ্যালয় বিষয়শ্রেণী:১৯৭৯-এ বাংলাদেশে প্রতিষ্ঠিত বিষয়শ্রেণী:রংপুর জেলার মহাবিদ্যালয়
থাম্ব|আল শিফা আশ শিফা (আল শিফা বা শিফা শরিফ বা শেফা শরিফ আরবি : الشفاء ইংরেজি Al Shifa) একটি হাদিস গ্রন্থের নাম । যার পূর্ণ নাম হল ' আশ শিফা বিতা'রিফি হুকুকিল মুস্তাফা (সাল্লালাহু আলাইহি ওয়া সাল্লাম) (আরবি/উর্দু-তে এর পূর্ণ নাম হল : الشفاء بتعریف حقوق المصطفی ইংরেজি : Al-Shifa Be-Ta'rifi Huquq Al-Mustafa) মহানবি মুহাম্মাদ (দ:) এর গুণ বর্ণনা, মর্যাদা , ফজিলত ও মু'জিযা এবং তার মহান সীরাতের উপর প্রণীত এক প্রসিদ্ধ গ্রন্থ এটি ।   গ্রন্থকার  এই বিখ্যাত হাদিস গ্রন্থের লেখক হলেন আল্লামা ইমাম কাজী আয়াজ (রাহ)।বুস্তানুল মুহাদ্দিসীন : শাহ আবদুল আজিজ মুহাদ্দিস দেহলভি আল শিফা ছাড়া তিনি আরও বহু গ্রন্থের রচয়িতা । তিনি ছিলেন সুবিজ্ঞ মুহাদ্দিস ও ফকিহ ।   অনুবাদ  আরবি ভাষায় রচিত এই গ্রন্থটি পরবর্তীতে দেশ-বিদেশে একাধিক ভাষায় অনুবাদিত হয়েছে । উর্দুতেও এর অনুবাদ প্রকাশ হয়েছে । বাংলাদেশের বিজ্ঞ মুহাদ্দিসগণ এই অমুল্য গ্রন্থটি বাংলা ভাষায় অনুবাদ করেছেন এবং তা সফল ভাবে প্রকাশ করেছেন ।বাংলা অনুবাদ : আশ শিফা বিতা'রীফি হুকুকিল মুস্তফা - আল্লামা ইমাম কাজী আয়াজ আন্দালুসী (রাহ) এ দেশের পাঠকমহল মাতৃভাষা বাংলায় এ মুল্যবান গ্রন্থখানি পেয়ে নিজেকে ধন্য মনে করছেন ।  আরও দেখুন   সীরাতুল মুস্তফা — মুহাম্মদ ইদ্রিস কান্ধলভি  নবীয়ে রহমত — আবুল হাসান আলী নদভী  সীরাতে খাতামুল আম্বিয়া — মুহাম্মদ শফী উসমানী  যে ফুলের খুশবুতে সারা জাহান মাতোয়ারা   তথ্যসূত্র   বিষয়শ্রেণী:আরবি ভাষায় মুহাম্মাদের জীবনীগ্রন্থ বিষয়শ্রেণী:হাদিস বিষয়শ্রেণী:উর্দু ভাষায় মুহাম্মাদের জীবনীগ্রন্থ বিষয়শ্রেণী:সুন্নি সাহিত্য বিষয়শ্রেণী:সুফি সাহিত্য বিষয়শ্রেণী:১২শ শতাব্দীর আরবি বই বিষয়শ্রেণী:মুহাম্মাদের বৈশিষ্ট্যবিদ্যার উপর বই
মার্টিন লুইস পার্ল একজন মার্কিন পদার্থবিজ্ঞানী যিনি টাউ লেপটন আবিষ্কারের জন্য ১৯৯৫ সালে পদার্থবিজ্ঞানে নোবেল পুরস্কার অর্জন করেন।  জীবনী পার্ল ১৯৫৫ সালে কলাম্বিয়া বিশ্ববিদ্যালয় থেকে পিএইচডি অর্জন করেন। তার পিএইচডি উপদেষ্টা ছিলেন ১৯৪৪ সালে পদার্থবিজ্ঞানে নোবেল পুরস্কার বিজয়ী রাবি। তিনি তার কর্মজীবনের অধিকাংশ সময় মিশিগান বিশ্ববিদ্যালয় এবং স্ল্যাক ন্যাশনাল অ্যাক্সিলারেটর ল্যাবরেটরী এ ব্যয় করেন। সম্প্রতি তিনি লিভারপুল বিশ্ববিদ্যালয়ে যোগদান করেছেন।   সম্মাননা  সম্মানসূচক ডক্টরেট, ইউনিভার্সিটি অব বেলগ্রেড, ২০০৯   তথ্যসূত্র    বহিঃসংযোগ   Biography and Bibliographic Resources, from the Office of Scientific and Technical Information, United States Department of Energy  Nobel autobiography   Personal blog: Reflections on Physics  U.S. Patent 5943075 Universal fluid droplet ejector (Martin Lewis Perl)  U.S. Patent 5975682 Two-dimensional fluid droplet arrays generated using a single nozzle (Martin Lewis Perl)  বিষয়শ্রেণী:১৯২৭-এ জন্ম বিষয়শ্রেণী:মার্কিন পদার্থবিজ্ঞানী বিষয়শ্রেণী:মার্কিন নোবেল বিজয়ী বিষয়শ্রেণী:পদার্থবিজ্ঞানে নোবেল বিজয়ী বিষয়শ্রেণী:মিশিগান বিশ্ববিদ্যালয়ের শিক্ষক বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:পদার্থবিজ্ঞানে ওল্ফ পুরস্কার বিজয়ী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:বেলারুশীয় ইহুদি বংশোদ্ভূত মার্কিন ব্যক্তি বিষয়শ্রেণী:ইহুদি মার্কিন বিজ্ঞানী বিষয়শ্রেণী:২০১৪-এ মৃত্যু বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:কণা পদার্থবিজ্ঞানী
alt=ankle sock|থাম্ব|292x292পিক্সেল| পায়জামার সঙ্গে একজোড়া অ্যাঙ্কলেট পরা একজন অ্যাঙ্কলেট (উচ্চারিত  ) হল এক ধরনের মোজা। Oxford Picture Dictionary/2nd edition/Jayme Adelson Goldstein and Norma Shapiro  এগুলি দীর্ঘ নয়, সাধারণত গোড়ালির ঠিক নিচে বা উপরে পৌঁছায়।  অ্যাঙ্কলেটগুলি কখনও কখনও ভাঁজ করা হয় বা কাফ করা হয়।    আরো দেখুন    পায়ের আঙ্গুলের মোজা  পোষাক মোজা  মোজা  অ্যাঙ্কলেট   তথ্যসূত্র   বিষয়শ্রেণী:বস্ত্র বিষয়শ্রেণী:মোজা
সিঙ্গার ভবন নিউইয়র্কে মার্কিন যুক্তরাষ্ট্রের লোয়ার ম্যানহাটানের আর্থিক অঞ্চলের অবস্থিত। এই ভবনটি লিবার্টি স্ট্রিট এবং ব্রডওয়েতে সিঙ্গার বিল্ডিং বা সিঙ্গার টাওয়ার নামেও পরিচিত। ১৯০৮ সালে সিঙ্গার ম্যানুফ্যাকচারিং কোম্পানির সদর দফতরে ৪৭-তলা অফিস ভবন নির্মাণ করা হয়।  এই ভবনটি ১৯০৮ থেকে ১৯০৯ সাল পর্যন্ত বিশ্বের সবচেয়ে লম্বা ভবনের স্থান অর্জন করেছিল। এই ভবনটি ১৯৬৮ সালে সংলগ্ন সিটি ইনভেস্টিটিং বিল্ডিংয়ের সাথে ভেঙে পড়ে এবং এখন এটি একটি লিবার্টি প্লাজার সাইট। যখন এটি ধবংস হয়ে যায়, তখন এটি সর্বকালের সবচেয়ে লম্বা বিল্ডিং হয়ে ওঠে  এবং এটি বর্তমানে ধ্বংস হওয়া (তৃতীয় বিশ্বযুদ্ধ কেন্দ্রের টাওয়ারের পরে) তৃতীয় বৃহত্তমতম ভবন।  ইতিহাস সিঙ্গার সেলাই মেশিন কোম্পানির প্রধান ফ্রেডেরিক বোর্নে এই ভবনটি নির্মাণ করেছিলো। ফ্ল্যাগ এছাড়াও নতুন ভবনটি নির্মাণের পরে "লিটল সিঙ্গার বিল্ডিং" নামে পরিচিত লাভ করে যা প্রিন্স এবং স্প্রিং রাস্তার মধ্যে ৬৫১ ব্রডওয়েতে অবস্থিত কোম্পানির পূর্ববর্তী সদর দপ্তরটি ডিজাইন করেছিল। এখন এটি সোহো আশপাশের এলাকা অবস্থিত।  ভবনটির পরিকল্পনা এবং নকশা তৈরী করেন  জর্জ ডব্লিউ কনএবল।  চিত্র সমাহার  আরও দেখুন  ক্রাইসলার বিল্ডিং   এম্পায়ার স্টেট বিল্ডিং   প্লাজা হোটেল   শেলবর্ন হোটেল   তথ্যসূত্র    বহিঃসংযোগ  পুরানো পোস্টকার্ড বিসিডুতে সিঙ্গার বিল্ডিংয়ের দৃশ্য লিটল সিঙ্গার বিল্ডিং (৫৬১ ব্রডওয়ে) নিউ ইয়র্কের বাইগন লস্ট স্কাইস্ক্র্যাপার্স  বিষয়শ্রেণী:প্রাক্তন বিশ্বের সবচেয়ে উঁচু ভবন